
របាយការណ៍ ខែមិថុនា
ពីថ្ងៃទី០១ ដល់ថ្ងៃទី៣០ ខែមិថុនាឆ្នាំ២០២២
I. អំពីកម្លាំង 
          កំលាំងសរុប ០​៦នាក់(ស្រី០០នាក់) អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី៩ ខែមិថុនា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់​ បានចូលរួមកិច្ចប្រជុំបច្ចេកទេស ដើម្បីបន្តពិនិត្យខ្លឹមសារ ស្តង់ដារនីតិវិធីប្រតិបត្តិសម្រាប់កិច្ចសហប្រតិបត្តិការក្នុងការអនុវត្តច្បាប់ (SOP) រវាងកម្ពុជា-ថៃ នៅភោជនីយដ្ឋានទន្លេបាសាក់២ ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដោយមានការអញ្ជើញចូលរួមពី ឯកឧត្តម លោកជំទាវ លោក លោកស្រីតំណាងក្រសួងសង្គមកិច្ច អតីតយុទ្ធជន និងយុវនីតិសម្បទា ក្រសួងការងារ និងបណ្ដុះបណ្ដាលវិជ្ជាជីវះ ក្រសួងការបរទេស និងសហប្រតិបត្តិការអន្តរជាតិ ក្រសួងយុត្តិធម៌ អគ្គលេខាធិការដ្ឋាន គ.ជ.ប.ជ អគ្គស្នងការរងនគរបាលជាតិ ក្រសួងសុខាភិបាល មន្ត្រីស្ថានទូតព្រះរាជាណាចក្រកម្ពុជាប្រចាំនៅព្រះរាជាណាចក្រថៃ និងតំណាងអង្គការដៃគូរពាក់ព័ន្ធជាច្រើនរូបទៀត។ ។
· ថ្ងៃទី១៤ ខែមិថុនា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ និងជាសមាជិកក្រុមការងារ SOMTC ក្រសួងមហាផ្ទៃ បានចូលរួមសន្និសីទភាពជាដៃគូររបស់ ASEAN Commission on the Promotion and Protection of the rights of Women and Children (ACWC) លើកទី៣ ក្រោមប្រធានបទ “ Towards A Cohesive and Responsive Future “ តាមប្រព័ន្ធវីដេអូរZOOM ក្រោមការដឹកនាំដោយឯកឧត្តមអគ្គលេខាធិការអាស៊ានទទួលបន្ទុកសហគមន៍សង្គម-វប្បធម៌អាស៊ាន ដោយមានការអញ្ជើញចូលរួមពីលោកជំទាវប្រធានACWCកម្ពុជា ព្រមទាំងអ្នកពាក់ព័ន្ធជាតិ និងអន្តរជាតិ ប្រមាណជា១០០រូបផងដែរ។ 
· ថ្ងៃទី២២ ខែមិថុនា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់​ និងជាសមាជិកអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ ( អ.អ.ផ ) បានអញ្ជើញចូលរួមកិច្ចប្រជុំលើកទី៤ នៃអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ ក្រោមអធិបតីភាព ឯកឧត្តម កើត រិទ្ធ រដ្ឋមន្ត្រីក្រសួងយុត្តិធម៌ និងជាប្រធាន អ.អ.ផ។ កិច្ចប្រជុំនេះបានធ្វើឡើងនៅសណ្ឋាគាររ៉េស៊ី ដង់សុខាភ្នំពេញ គឺដើម្បី៖
· ស្តាប់របាយការណ៍ និងការពិភាក្សាអំពីលទ្ធផលនៃកិច្ចប្រជុំផ្ទាល់ (Face-to-Face Meeting) ជាមួយក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ(ICRG-JG) និងលទ្ធផលនៃមហាសន្និបាតរបស់ក្រុមការងារហិរញ្ញវត្ថុ(FATF) លើរបាយការណ៍ជុំទី៩ របស់កម្ពុជា។ 
· ពិនិត្យ និងពិភាក្សាលើការជំរុញការអនុវត្តការងារបន្ត ដើម្បីរៀបចំរបាយការណ៍ជុំទី១០ របស់កម្ពុជា ដើម្បីដាក់ជូនមហាសន្និបាតរបស់ក្រុមការងារហិរញ្ញវត្ថុ (FATF)។ 
កិច្ចប្រជុំនេះក៏មានការអញ្ជើញចូលរួមពី ឯកឧត្តម នាយឧត្តមសេនីយ៍សន្តិបណ្ឌិត ឯកឧត្តម ឧត្តមសេនីយ៍ឯកបណ្ឌិតអនុប្រធាន និងសមាជិកនៃ អ.អ.ផ ដែលអញ្ជើញមកពីក្រសួង-ស្ថាប័នពាក់ព័ន្ធនឹងការងារប្រឆាំងការសម្អាតប្រាក់ និងហិរញ្ញប្បទានភេរវកម្ម និងហិរញ្ញប្បទានដល់ការរីកសាយភាយអាវុធមហាប្រល័យផងដែរ។
· [bookmark: _GoBack]ថ្ងៃទី២៩ ខែមិថុនា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ និងជាសមាជិកអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ ( អ.អ.ផ ) ​បានអញ្ជើញចូលរួមកិច្ចប្រជុំផ្សព្វផ្សាយអំពីលទ្ធផលការងារ និងទិសដៅការងារពាក់ព័ន្ធនឹងការសម្អាតប្រាក់និងហិរញ្ញប្បទានភេរវកម្ម និងហិរញ្ញប្បទានដល់ការរីកសាយភាយអាវុធមហាប្រល័យ នៅសណ្ឋាគារសុខាភ្នំពេញ ក្រោមអធិបតីភាពដ៏ខ្ពង់ខ្ពស់   សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងជាប្រធាន គ.ស.ហ​ ។កិច្ចប្រជុំផ្សព្វផ្សាយនេះ ក៏ទទួលបានការអញ្ជើញចូលរួមពីឯកឧត្តម លោកជំទាវ លោក លោកស្រី ដែលអញ្ជើញមកពីក្រសួង-ស្ថាប័នពាក់ព័ន្ធនឹងការងារប្រឆាំងការសម្អាតប្រាក់និងហិរញ្ញប្បទានភេរវកម្ម និងហិរញ្ញប្បទានដល់ការរីកសាយភាយអាវុធមហាប្រល័យជាច្រើនរូបផងដែរ។
III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។
ថ្ងែ.......................ខែ................ ឆ្នាំ....................... ព.ស២៥៦៦

